 

**נהלי רישום לקייטנה חברתית "מסביב לעולם" 2021**

תודה שבחרתם לרשום את ילדכם לקייטנות החברה לתרבות פנאי וספורט בת ים

הקייטנות תתקיימנה במרכזים הקהילתיים ברחבי בת ים. קייטנות לילדי גנים יתקיימו בגני הילדים.

1. **פתיחת הקייטנה מותנית במספר מינימום של משתתפים בהתאם לסוג הקייטנה ובכפוף לצו הפיקוח על הקייטנות .**
2. הרישום יתבצע באתר האינטרנט של החברה, ובמזכירויות המרכזים הקהילתיים.
3. הרישום מותנה במילוי טופס הרשמה והצהרה על מצב בריאות.
4. התשלום לקייטנה יתבצע באמצעות כרטיס אשראי / המחאה / מזומן.  
   תינתן אפשרות לפריסת תשלומים עד 3 תשלומים שווים, מועד התשלום האחרון יהיה ב 10 באוגוסט.
5. הרישום מותנה בהעדר חובות קודמים לחברה. במקרה של בעיה באמצעי התשלום שנמסרו עבור הקייטנה, והעדר תשלום עקב כך, תהיה החברה לתרבות פנאי וספורט רשאית להפסיק את השתתפות הילד/ה בקייטנה ולבטל את רישומו למחזורים העתידיים.
6. אין הנחות אוטומטיות לנרשמים לקייטנה. במקרים חריגים ניתן למלא טופס בקשת הנחה בצירוף המסמכים הרלוונטיים, והבקשה תעלה לדיון בוועדת הנחות.
7. תכנית הקייטנה כפופה לשינויים בהתאם לנסיבות ו/או אילוצים בהתאם לחוזר מנכ"ל קייטנות משרד החינוך. להנהלת הקייטנה שמורה הזכות לשינויים בצוות הקייטנה, בהתאם לאילוצים.
8. הנהלת הקייטנה אינה אחראית בכל צורה שהיא על אובדן ו/או נזק שיגרם לציוד אישי לרבות ניידים ,משחקים אלקטרוניים ודברי ערך אחרים. יובהר בזאת כי הביטוח אינו מכסה על ציוד אישי.
9. החברה שומרת לעצמה את הזכות להפסיק את השתתפותו של ילד אשר התנהגותו או מעשיו שלו או של הוריו יפריעו למהלך התקין של הפעילות ו/או יסכנו את הילד או ילדים אחרים .

**ביטולים/ החזרים /שינויים**

1. יש להודיע בכתב על ביטול ההשתתפות למזכירות המרכז הקהילתי אליו נרשמת, עפ"י הפרוט להלן. באחריות ההורה לוודא את קבלת טופס הביטול בחברה . החברה לא תקבל ולא תתייחס להודעות בע"פ ו/או בקשת ביטול בדיעבד.
2. בהודעת ביטול בכתב עד התאריך 15/7/2021 יתקבל החזר מלא ללקוח.
3. בהודעת ביטול מתאריך 18/7/2021 ועד 22/7/21 יינתן החזר של 50% ללקוח.
4. בהודעת ביטול לאחר 22/7/2021 לא יתקבל החזר ללקוח.
5. במקרה של ביטול קייטנה ע"י החברה לתרבות פנאי וספורט, יינתן החזר מלא ללקוח.
6. לא תינתן אפשרות לתשלום חלקי ו/או החזר בגין היעדרות המשתתף, למעט היעדרות המשתתף בגין אשפוז או מחלה למעלה מחמישה ימי פעילות רצופים וכנגד הצגת אישור רפואי עבור ימים אלו. במקרה זה יתקבל החזר כספי של 50% מהשווי היומי בעבור כל יום בו נעדר/ה הילד/ה והוצג בגינו אישור רפואי.
7. כל האמור לעיל בסעיפים ד', ה' אינו מתייחס להחזרים של " בית הספר של החופש הגדול". בקייטנה זו לא יינתן החזר מכל סיבה שהיא, לרבות מחלה .

***הצהרת ההורה :***

* + 1. אני מאשר כי קראתי את נהלי הרישום.
    2. אני מאשר כי ילדי יצולם במסגרת הקייטנה, ונותן את אישורי לעשות שימוש ופרסום של תוצרי הצילום של בני/ ביתי , אשר נלקחו במסגרת פעילויות הקייטנה .
    3. אני מאשר קבלת הודעות ו/או מסר פרסומי בנושאי הקייטנה לנייד ו/או למייל, שרשום במערכת של החברה לתרבות פנאי וספורט. ידוע לי כי עומדת לרשותי הזכות לפנות למזכירות המרכז הקהילתי ולבקש הפסקת משלוח ההודעות. במסגרת כך אני מבין כי לא אקבל גם הודעות הקשורות לקייטנה.

שם ההורה: \_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_

שם הילד הנרשם: \_\_\_\_\_\_\_\_\_\_\_\_\_\_\_\_\_ שם הקייטנה: \_\_\_\_\_\_\_\_\_\_\_\_\_\_\_\_\_\_